kardosdrur/scandi-wiki huggingface dataset:
Wimbledon-mesterskabet i herresingle 2009

Herresingleturneringen ved Wimbeldon 2009 er den 123. herresingleturnering ved Wimbledon i tennis. Forsvarende mester er Rafael Nadal, som i 2008 vandt titlen for første gang.

Pengepræmier 

Den samlede præmiesum for deltagerne i hovedturneringen er £ 4.275.000, hvilket er en stigning på 8,9 % i forhold til året før. Taberne i kvalifikationen vinder tilsammen £ 321.600, og dette er en stigning i forhold til 2008 på 3,1 %.

Kvalifikation 

Kvalifikationsturneringen bliver spillet den 15. – 18. juni 2009 i Bank of England Sports Club i Roehampton, hvor 128 spillere spiller om 16 ledige pladser i hovedturneringen. 119 af spillerne havde kvalificeret sig via deres placering på verdensranglisten, mens ni spillere havde modaget et wild card.

Seedede spillere 

32 af de 128 spillere blev seedet i kvalifikationen på baggrund af deres verdensranglisteplacering pr. 8. juni 2009. Rangeringerne i nedenstående tabel er netop fra verdensranglisten den 8. juni 2009.

Blandt de øvrige 96 deltagere i kvalifikationen er to danskere: Frederik Løchte Nielsen (ATP nr. 275) og Kristian Pless (ATP nr. 332).

Udvalgte resultater 

Kvalifikationen er inddelt i 16 grupper med otte spillere i hver. De 16 gruppevindere kvalificerer sig til hovedturneringen. Resultater fra de to danske deltageres kvalifikationsgrupper:

Gruppe 4

Gruppe 9

Hovedturnering

Spillere 

Hovedturneringen har deltagelse af 128 spillere. 104 spillere har kvalificeret sig i kraft af deres ranglisteplacering pr. 11. maj 2009 (heraf to spillere med beskyttet rangering – markeret med PR nedenfor). Seksten spillere får adgang til hovedturneringen gennem kvalifikationen (Q), mens otte spillere har modtaget et wild card (WC). Følgende spillere er indtil videre kvalificeret til hovedturneringen:

Rangeringerne i tabellen ovenfor er angivet på baggrund af ATP's verdensrangliste pr. 11. maj 2009.

Seedede spillere 

I hovedturneringen seedes 32 spillere efter deres placering på verdensranglisten den 15. juni 2009 og hensyntagen til deres tidligere resultater i græsbaneturneringer. Seedningerne blev offentliggjort den 17. juni 2009, men de blev sidenhen justeret, fordi Gaël Monfils meldte afbud på grund af en håndledsskade. Den endelige seedning fremgår af nedenstående tabel, hvor rangeringerne er pr. 15. juni 2009.

Resultater

Ottendedelsfinaler, kvartfinaler, semifinaler og finale

Første, anden og tredje runde

Øverste fjerdedel

Anden fjerdedel

Tredje fjerdedel

Nederste fjerdedel

Se også 
 Wimbledon-mesterskabet i damesingle 2009
 Wimbledon-mesterskabet i herredouble 2009
 Wimbledon-mesterskabet i damedouble 2009
 Wimbledon-mesterskabet i mixed double 2009

Kilder / eksterne henvisninger 
 Wimbledon Championships

Noter 

Herresingle 2009
2009
Wimbledon-mesterskabet i damesingle 2009

Damesingleturneringen ved Wimbledon 2009 var den 116. damesingleturnering ved Wimbledon i tennis. Forsvarende mester var Venus Williams, som i 2008 vandt damesingletitlen for femte gang i alt og anden gang i træk.

Årets vinder blev Serena Williams, der i finalen besejrede sin storesøster Venus med cifrene 7-6, 6-2. Den danske deltager, Caroline Wozniacki, nåede ottendedelsfinalen, hvor hun tabte til Sabine Lisicki med cifrene 6-4, 6-4.

Spillere

Hovedturnering 

Hovedturneringen havde deltagelse af 128 spillere. 108 spillere kvalificerede sig i kraft af deres ranglisteplacering pr. 11. maj 2009 (heraf fire spillere med speciel rangering – markeret med SR nedenfor). Tolv spillere fik adgang til hovedturneringen gennem kvalifikationen (Q), mens otte spillere modtog et wildcard (WC). Følgende spillere kvalificerede sig til hovedturneringen: Ligeledes kvalificerede Kristina Kucova sig som Lucky Looser (LL).

Rangeringerne i tabellen ovenfor er angivet på baggrund af WTA's verdensrangliste pr. 11. maj 2009.

Seedede spillere 

32 af de 128 spillere i hovedturneringen blev seedet. Seedningerne blev offentliggjort den 17. juni 2009 og baserede sig bl.a. på spillernes placering på verdensranglisten den 15. juni 2009. Seedningerne fremgår af nedenstående tabel, hvor rangeringerne er angivet pr. 15. juni 2009.

Kvalifikation 

I kvalifikationsturneringen spillede 96 spillere om 12 ledige pladser i hovedturneringen. Hertil havde de 88 spillere kvalificeret sig via deres ranglisteplacering, mens otte spillere havde modtaget et wild card. Kampene blev afviklet i Bank of England Sports Club i Roehampton i perioden 15. – 18. juni 2009.

Pengepræmier 

Den samlede præmiesum for deltagerne i hovedturneringen var £ 4.275.000, hvilket var en stigning på 8,9 % i forhold til året før. Taberne i kvalifikationen vandt tilsammen £ 241.200, og dette var en stigning i forhold til 2008 på 3,1 %.

Resultater

Ottendelsfinaler, kvartfinaler, semifinaler og finale

Første, anden og tredje runde

Øverste fjerdedel

Anden fjerdedel

Tredje fjerdedel

Nederste fjerdedel

Se også 
 Wimbledon Championships 2009 (herresingle)
 Wimbledon Championships 2009 (herredouble)
 Wimbledon Championships 2009 (damedouble)
 Wimbledon Championships 2009 (mixed double)

Kilder / eksterne henvisninger 
 Wimbledon Championships

Noter 

Damesingle 2009
2009
Chris Pronger

Christopher Robert Pronger (født 10. oktober 1974) er en canadisk tidligere ishockeyforsvarsspiller. Chris Pronger sluttede sin aktive karriere hos NHL-holdet Philadelphia Flyers (2009–2015). Før det spillede han i perioden 1993-1995 for Hartford Whalers, fra 1995 til 2004 for St. Louis Blues, fra 2005 til 2006 for Edmonton Oilers og for 2007–2009 for Anaheim Ducks. I sin første sæson hos Anaheim var han med til at vinde Stanley Cup. I sæsonen 1999–2000 vandt han Hart Trophy som den mest værdifulde spiller, og han var dermed den første forsvarsspiller der vandt prisen, siden Bobby Orr i 1972. 

Pronger deltog ved fire olympiske vinterlege for Canadas ishockeylandshold. Hans første OL var vinter-OL 1998, hvor Canada blev nummer fire, mens holdet ved vinter-OL 2002 vandt guld. I 2006 blev det til en syvendeplads, mens canadierne i hans sidste OL-deltagelse i Vinter-OL 2010 igen blev mestre. Med landsholdet vandt han også VM-titlen i 1997.

Referencer

Eksterne henvisninger 

Ishockeyspillere fra Canada
Deltagere for Canada ved vinter-OL 1998
Deltagere for Canada ved vinter-OL 2002
Deltagere for Canada ved vinter-OL 2006
Deltagere for Canada ved vinter-OL 2010
Medaljevindere ved vinter-OL 2002
Medaljevindere ved vinter-OL 2010
Olympiske mestre fra Canada
Leif Jensen

Leif Jensen blev (født 3. oktober 1954 i Esbjerg) er en dansk økonom, tidligere topembedsmand og direktør.

Leif Jensen er uddannet cand.oecon. fra Aarhus Universitet i 1981. Han er gift med juristen Christa Kjøller.

Leif Jensen var fuldmægtig og ministersekretær i Økonomiministeriet fra 1981-1986. Herefter var han finansattaché ved OECD-delegationen i Paris 1986-1989, og senere sekretariatschef og kommitteret i økonomisk politiske forhold i Statsministeriet 1990-1996. Leif Jensen var rådgiver for statsminister Poul Schlüter omkring den famøse Tamilsagen (ifølge akter hos Rigsadvokaten) og tilknyttet som personlig rådgiver for Poul Nyrup Rasmussen i 1990'erne.

Han blev senere direktør for Velux Fonden og Villum Kann Rasmussen Fonden fra 1996-2000. Han var administrerende direktør for VKR Holding A/S (moderselskab for bl.a. Velux A/S) fra 2001 til 2011.

Leif Jensen er optaget i Kraks Blå Bog.

Referencer

Eksterne henvisninger 
 Diskretionens mester – Berlingske Tidende

Danskere i 1900-tallet
Danskere i 2000-tallet
Økonomer fra Danmark
Personer fra Esbjerg
Personer i Kraks Blå Bog
VKR Holding
Alumni fra Aarhus Universitet
Henne Mølle Å Badehotel

Henne Mølle Å Badehotel er et dansk badehotel beliggende ved syd for Henne Strand i Vestjylland.

Hotellet er tegnet af arkitekten Poul Henningsen i 1935 og opført i 1936. Idéen til hotellet kom fra Othilia Thorup, der var kok hos Otto Mønsted i København. Under en ferie på Henne Strand fik hun idéen om at etablere et badehotel her. Hendes søster Thekla, der arbejdede som kostumedame på Nørrebro Teater kendte Poul Henningsen privat og indviede ham i idéen. Han så muligheden for at skabe et kulturradikalt fristed ved Vesterhavet. Sammen med søstrene fandt han grunden tæt ved Henne Mølle Ås udløb i Vesterhavet. Hotellet blev opført for enden af en lang grusvej. Arkitektonisk var det PH’s tanke at lade hotellet smyge sig op af den yderste klit, så det nærmest gled ind i landskabet.

Da hotellet stod færdigt i 1936 var der endnu ikke indlagt elektricitet, så paradoksalt nok kunne PH ikke forsyne værelserne med de lamper, han ellers er så kendt for. I dag er såvel værelser som hotellets restaurant dog forsynet med adskillige PH-lamper.

Siden 1987 har hotellet været ejet af det gule fagforbund Frie Funktionærer. I årene efter overtagelsen blev hotellet moderniseret og restaureret med respekt for den oprindelige atmosfære og fungerer i dag både som hotel og kursuscenter.

Eksterne henvisninger 
 Henne Mølle Å Badehotels hjemmeside

Etableret i 1936
Hoteller i Danmark
Bygninger, konstruktioner og anlæg i Varde Kommune
Michael Dithmer

Michael Dithmer (født 18. februar 1954 i København) er departementschef i Erhvervsministeriet. Han har været departementschef i forskellige ministerier siden 1995 og er dermed den departementschef, der har siddet længst tid på Slotsholmen.

Biografi 

Michael Dithmer er søn af direktør, landsretssagfører Jørgen Dithmer og kontorchef Johanne Louise Dithmer født Nyeborg. Han er gift med direktør i Domstolsstyrelsen Charlotte Münter. 

Dithmer blev student fra Rungsted Statsskole i 1972 og siden økonom (cand.polit.) fra Københavns Universitet i 1984, hvorefter han blev fuldmægtig i Industriministeriet. Derefter var han i årene 1987-1995 henholdsvis fuldmægtig, kontorchef og afdelingschef i Finansministeriet. 1995-2001 var han departementschef i Økonomiministeriet, og da dette ministerium blev slået sammen med Erhvervsministeriet, bestred han den samme stilling i det samlede Økonomi- og Erhvervsministerium 2001-11. Derefter blev ministeriet igen splittet op, og Dithmer fortsatte som chef i det nye Erhvervs- og Vækstministeriet, der ved regeringsskiftet i 2016 så igen blev til Erhvervsministeriet.

Kilder 

Departementschefer i Økonomi- og Erhvervsministeriet
Danskere i 1900-tallet
Danskere i 2000-tallet
Økonomer fra Danmark
Kommandører af 1. grad af Dannebrog
Personer i Kraks Blå Bog
Hylkedal

Hylkedal er et naturområde nær Seest og Kolding. Området blev skabt under Weichsel-istiden, og i dag ses det tydeligt hvor vandet løb. I dag er dalen næsten tom for vand, og i bunden snor Seest Mølleå sig igennem landskabet.

Hylkedal består mest af et stort åbent område, hvor køer græsser om sommeren. På dalens skråninger vokser mange grantræer, men også løvtræer med blade. I og nær Hylkedal ligger Seest Boldklub, Seest Kirke, samt en skibakke og en rasteplads til E45, der blev udbygget i 2008.

Kilder & Referencer 

Naturområder i Danmark
Lokaliteter i Kolding Kommune
Marselis Boulevard

Marselis Boulevard er en stor vej syd for Frederiksbjerg i Aarhus, der samtid markerer grænsen til Marselisborgkvarteret. Boulevarden forbinder Åhavevej i vest med havnen i øst og skaber derved en direkte forbindelse mellem den Østjyske Motorvej og Aarhus Havn. Langs nordsiden af Marselis Boulevard er der flere karréer og fire 14 etagers højhuse. På sydsiden ligger flere store villaer fra starten af 1900-tallet.

Strækningen indeholder foruden Amtsgården, der er opført omkring 1942, tre arkitektonisk interessante boligbebyggelser, alle påbegyndt sidst i 1930erne, men anlægstypisk helt forskellige. Øst for Hendrik Pontoppidans Gade ligger Strandparken, den første stokbebyggelse i Aarhus, og vest for samme gade en helt lukket karré med fællesareal i midten.

Historie 
Den første del af Marselis Boulevard, fra Dalgas Avenue til Strandvejen, blev anlagt i 1909-10 i forbindelse med Landsudstillingen, og er opkaldt efter en hollandske købmand Gabriel Marselis, der var den først ejer af Marselisborg i Marselis-slægten, den hollandske købmands-slægt Marselis, som bl.a. ejede baroniet Marselisborg i området fra 1684 til 1699.

Marselis Boulevard følger den byplan som stadsingeniør Charles Ambt og arkitekt Hack Kampmann udarbejdede i 1898 og udgør en betydningsfuld del af den omfattende plan, som byen fik gennemført i begyndelsen det 20. århundrede. Boulevarden er planlagt som en del af en ydre ringgade og krummer svagt.

Trafik 
Marselis Boulevard har tidligere været gennem nogle trafikale omlægninger, der har medført fredeliggørelsen af nogle af de tilstødende gader, hvilket har resulteret i mere trafik på Marselis Boulevard. Som en del af den direkte forbindelse mellem motorvej og havn, har Marselis Boulevard en meget stor koncentration af lastbiler og andre tunge køretøjer.

Herunder er der en tabel over døgntrafikken af tunge køretøjer på Marselis Boulevard.

Marselistunnelen 

Der har i flere år været forskellige forslag om at bygge en tunnel under Marselis Boulevard, som sammen med en udbygning af Åhavevej vil give en bedre forbindelse gennem Aarhus fra motorvejen til havnen. Allerede i forbindelse med finansloven for 2004 blev et flertal i Folketinget enige om, at staten skulle bidrage til projektet. 

Hvis projektet bliver gennemført, indbærer det at Århus Syd Motorvejen føres under Ringvejen og forbindes med Åhavevej, så der bliver forbindelse fra Aarhus Havn til Sicilien uden lysregulerede kryds. 

Tunnelen bygges i 2 etaper, hvor først de nordlige spor på Marselis Boulevard lukkes og derefter de sydlige. Marselis Boulevard retableres, så boulevardkarakteren fastholdes og forstærkes med beplantning og belysning. Der, hvor boulevarden i dag krydses af f.eks. Stadion Allé og Dalgas Avenue, gøres en indsats for, at disse gamle kryds fortsat kan genkendes.

Referencer

Kilder 
 Marselis Boulevard  Kommuneatlas
 Marselistunnellen [OBS! markeret som privat domæne]
 Marselis Boulevard  Marselistunnel-projektets hjemmeside (Aarhus Kommune)

Eksterne henvisninger 

Aarhus C
Gader i Aarhus
Indfaldsveje i Danmark
Uddannelsesforum

Det tidligere Uddannelsesforum, nu Danmarks Læringsfestival er en kombineret konference og udstilling med fokus på læremidler, udvikling og pædagogisk anvendelse af it. Målgruppen er uddannelsessektoren, kommuner, politiske institutioner, interesseorganisationer og private virksomheder. 

Formålet med Danmarks Læringsfestival er at hjælpe uddannelsesinstitutionerne til, med optimal udnyttelse af ny teknologi, at udvikle kvaliteten og effektiviteten i undervisning, administration, ledelse og organisation ved at tilbyde aktører i den danske uddannelsessektor et mødested for faglig formidling af og debat om uddannelsespolitiske initiativer og målsætninger, forskning, ideer og erfaringer, samt kommerciel formidling af relevante produkter, læremidler og it-services m.v.

Danmarks Læringsfestival arrangeres af STIL - Styrelsen for It og Læring.

Eksterne henvisninger
Læringsfestivalens hjemmeside. 

Forum
Udstillinger
Konferencer
Den Hvide Facet

Den Hvide Facet er et højhus i Vejle, der blev bygget i perioden 2004-2006. 

Akitekterne bag det kantede byggeri med 57 ejerlejligheder er Arkitema og Westergaard Arkitekter. 

Med en højde på 56 meter fordelt på 17 etager er bygningen den højeste i Vejle. Den ligger i Havneparken mellem Vejle Trafikcenter og Vejle Havn.

I den oprindelige plan skulle Den Hvide Facet have haft 23 etager og en anden placering tættere på andre boliger. Men efter protester fra borgere i området endte bygningen med at blive på 17 etager..

Referencer 

Beboelsesbygninger i Danmark
Bygninger, konstruktioner og anlæg i Vejle
Litra MS

Litra MS, hvis fulde oprangering lyder MS-AA-MS, er et trevogns togsæt og var den første type lyntog hos DSB.

Historie 
Der byggedes fire sæt af typen hos lokomotivfabrikken Frichs i Aarhus i 1935, og de var, da de blev bygget, topproduktet som dansk industri kunne byde på. Hver vogn af litra MS var udstyret med 2 Frichs 6185ca motorer, magen til dem der sad i MO-motorvognene, der hver ydede 250 hk ved ca. 500 omdr./min.
Begge motorer i en motorvogn var monteret på bogien tættest på førerrummet, hvorpå også generatorerne var placeret. De fire banemotorer sad derimod på de to delte bogier mellem motorvognene og mellemvognen, hvor hver motor trak på hver sin aksel.
Togsættene sattes i drift samtidig med indvielsen af den første lillebæltsbro og muliggjorde sammen med denne væsentligt kortere rejsetider mellem København og flere jyske byer. Fra 1937 suppleredes de af yderligere fire firevognssæt, litra MB, der var af samme konstruktion som litra MS. De fire MB-sæt blev dog snart til fem, da en af litra MS efter at være brændt i 1938 ombyggedes til netop MB. Den nåede imidlertid ikke at komme i drift som sådan, før den tyske besættelse 9. april 1940 bevirkede indstilling af al drift med lyntogene. Først efter besættelsens ophør og fem års hengemthed på Helgoland Maskindepot i København, blev alle otte togsæt atter sat i drift 12. oktober 1945.

Da lyntogene i 1955 fyldte 20 år, stod det klart, at litra MS og MB var ved at være forældede, og i 1963 og 1966 indsattes derfor de nybyggede lyntog litra MA til erstatning. De gamle lyntog indsattes i første omgang i nyoprettede lyntogsløb og i mere lokalprægede tog som for eksempel en forbindelse København – Nakskov, der populært kaldtes "Lolliken". Allerede få år efter blev de dog erstattet af lokomotivtrukne tog. En sidste renæssance fik de gamle lyntog dog med indsættelse som internationalt tog, Neptun mellem København og Berlin, men 30. september 1973 var det definitivt slut, da det sidste litra MS (MS 401-AA 431-MS 402), returnerede fra den østtyske hovedstad.

Dette sæt er som det eneste bevaret og overgik i 1977 til Jernbanemuseet i Odense. Ved den gamle lillebæltsbros jubilæum i 1985, blev toget opmalet udvendigt, men da det ikke var køreklart, blev det skubbet over af en MX. Efter dette returnerede det til Odense. Her opnåede det blandt andet i nogle år i begyndelse af 1990'erne at blive udstillet side om side med sin i mellemtiden ligeledes udrangerede afløser litra MA. Men hvor sidstnævnte i dag er køreklar og er et populært museumstog, har det bevarede litra MS længe henstået som ikke køreklar og urestaureret. I 2000 blev det imidlertid overflyttet til Museumstogs afdeling på Centralværkstedet i København med henblik på restaurering. Lyntoget blev prøvekørt i 2010 og man afventer nu – juni 2011 – godkendelse til persontransport.

Referencer

Ekstern henvisning 

 Litra MS på Jernbanen.dk

MS
MS
MS
Formand for Europa-Parlamentet

Formanden for Europa-Parlamentet er et embede, som varetages i en periode på 2,5 år, og de seneste år har det været tradition, at Parlamentets to store grupper gennem deres suveræne flertal skiftes til at have en formand.

Formand siden januar 2022 er Roberta Metsola (EPP) fra Malta. Den tidligere formand siden 2019 italieneren David Sassoli fra den socialdemokratiske S&D-gruppe døde 11. januar 2011, hvorefter Metsola som første næstformand var fungerende formand indtil hun endte med at blive valgt til posten.

Antonio Tajani fra EPP var formand fra 2017-2019 efter forgængeren, socialdemokraten Martin Schulz.

Metsola er den tredje kvindelige formand for Europa-Parlamentet. De øvrige var Simone Veil, som var den første formand i det direkte valgte Parlament fra 1979, og Nicole Fontaine, som var formand 1999-2002.

Liste over Europa-Parlamentets formænd

Noter

Referencer 

Europa-Parlamentet
Politiske embeder
Parlamentsformænd
SS General von Steuben

SS General von Steuben var et tysk luksusdampskib (Steam Ship) der tidligere hed ”München”.

Dampskibet blev i 1930 omdøbt til ”SS General von Steuben” og i 1938 blev navnet forkortet til ”Steuben”.

Skibet blev oprindelig opkaldt efter Friedrich Wilhelm von Steuben.

I 1944 blev hun tvunget til at være troppetransportskib, der sendte tyske soldater til baltiske havne og returnerede til Kiel med sårede soldater.

Skibet blev sænket 10. februar 1945 af den sovjetiske ubåd S-13.Mindst 3000 omkom, og få hundrede blev reddet.

Eksterne henvisninger 

 Data for SS General von Steuben 
 Historie om skibet på National Geographic Magazines hjemmeside 

Dampskibe
Skibe fra 2. verdenskrig fra Tyskland
AaB A/S

Aalborg Boldspilklub A/S (eller forkortet AaB A/S) er et Dansk selskab noteret på Københavns Fondsbørs. AaB A/S er beliggende i Aalborg og fokuserer på områder inden for sport, konference, events, uddannelse og sportstøj. Aalborg Boldspilklub A/S er stiftet 1. Juli 1987.

Selskabsafdelinger
AaB A/S har syv forskellige afdelinger, indenfor aktiviteterne fodbold, håndbold, ishockey, basketball, konference, college og sportstøj. 

De er følgende:
AaB Fodbold A/S hovedafdelingen, der fokuserer på foboldholdet AaB Fodbold. 
AaB Håndbold A/S der fokuserer på håndboldholdet AaB Håndbold. 
AaB Ishockey A/S der fokuserer på ishockeyholdet AaB Ishockey.
AaB Basket A/S er et tidligere basketball hold, afdelingen har ikke noget hold da den er under afvikling.
AaB Konference A/S er en konference og event arrangør.
AaB College A/S er et sports college med hjemsted i Aalborg.
Sport Nord A/S driver sportstøjskæden Sportmaster.

Ledelse
AaB A/S er ledet af adm. direktør Poul Henning Sørensen,  økonomidirektør Carsten Greiffenberg samt syv bestyrelsesmedlemmer med Finn V. Nielsen som bestyrelsesformand. 
Hver afdeling har sin egen afdelingsdirektør.

Aktionærer
Per 31. december 2008 havde Aalborg Boldspilklub A/S ca. 9.600 aktionærer. 
To selskaber ejede mere end 5 procent af aktiebeholdningen. Det var henholdvis Nordjyske Holding A/S  med 19,8 procent og Sebc Holding ApS med 5,3 procent.

Fodnoter

Eksterne henvisninger
Aalborg Boldspilklub A/S, Årsrapport 2008 

Etableret i 1987
Forlystelsesvirksomheder i Danmark
Virksomheder i Aalborg
AS
OMX Copenhagen Small Cap
General Dryptud

General Dryptud og "kamelen" Johanna optrådte i børne-tv på den daværende kanal TV Danmark.

Bag General Dryptud var Arne Siemsen.

Børne-tv
Tv-seriefigurer
TvDanmark
Lone Krag Sehested

Lone Krag Sehested (født 1. februar 1959 i Assens) er en dansk jurist og politidirektør i Sydøstjyllands Politi.

Baggrund og tidligere karriere 
 Student (Aabenraa Statsskole) 1978. 
 Cand. jur. (Aarhus Universitet) 1983.
 Politifuldmægtig i Odense og Kolding.
 Ansat ved Statsadvokaturen i Sønderborg. 
 Politiassessor i Vejle. 
 Fungerende vicepolitimester i Kolding
 Vicepolitimester i Haderslev.
 Konstitueret politimester i Haderslev
 Konstitueret politimester i Tønder
 Politimester i Fredericia.
 Konstitueret politimester i Haderslev i 1999 og Tønder i 2000. 
 Politimester i Fredericia 2003. 
 Som led i et chefudviklingsforløb, har hun haft tre måneders orlov (1. februar -1. maj 2006) for at sidde i direktionen som direktionsassistent i Coloplast A/S. 
 Politidirektør i Sydøstjyllands Politi 2006.

Eksterne kilder 
 Lone Krag Sehested 
 Frustrationer hos Sydøstjyllands Politi
 Medlem af Tænketanken Public Governance 

Jurister fra Danmark
Politifolk fra Danmark
Danskere i 2000-tallet
Personer fra Assens
Personer i Kraks Blå Bog